Pielikums Nr.10
Instrukcijai Nr.9/2019


LĪGUMA PARAUGS 


                                                      	                                                               Personīgais konts (______)
	 
L Ī G U M S Nr. 
par centralizētā siltumenerģijas piegādes pakalpojuma sniegšanu
 

Tīrainē 								             Datums skatāms paraksta laika zīmogā
SIA “Mārupes komunālie pakalpojumi”, reģ.Nr.40103111018, valdes locekļa __ personā, kas rīkojas uz sabiedrības statūtu pamata,  turpmāk “Piegādātājs” no vienas puses, un 
_____________, ___ __________________, turpmāk “Pakalpojuma lietotājs” no otras puses, noslēdz šādu līgumu (turpmāk – Līgums):
1. Līguma priekšmets:
1.1. Piegādātājs apņemas centralizēti piegādāt Pakalpojuma lietotājam siltumenerģiju  īpašumam ______________, ____________pagasts,  Mārupes novads, kadastra numurs: _______, izmantojot Piegādātāja centralizētos siltumtīklus (turpmāk - siltumapgādes pakalpojums). 
1.2. Pakalpojuma lietotājs apņemas samaksāt Piegādātājam par siltumapgādes  pakalpojumu saskaņā ar Līgumā noteikto norēķinu kārtību.

[bookmark: _Hlk27495719]2. Norēķinu kārtība:
2.1. Līguma neatņemama sastāvdaļa (Pielikums Nr.1) ir akts, kurā abas puses fiksē mēraparāta sākuma rādījumus līguma noslēgšanas dienā. 
2.2. Norēķiniem par piegādāto siltumenerģiju izmanto uzskaites mēraparātu, kuru uzstāda un noplombē Piegādātājs uz piederības robežas saskaņā ar pielikumā Nr.3 pievienoto piederības robežas shēmu.  Visus izdevumus, kuri saistīti ar uzskaites mēraparātu, kuri ir Piegādātāja īpašumā, iegādi, uzstādīšanu, nomaiņu, remontu un apkopi sedz Piegādātājs, ja Puses par to nav vienojušās savādāk. 
2.3. Maksa par siltumapgādes pakalpojumu tiek aprēķināta par vienu kalendāra mēnesi, balstoties uz mēraparāta rādījumu, kas uzrāda attiecīgā mēnesī patērētā siltuma daudzumu MWh. Mēraparāta radījumu nolasīšanu nodrošina:
2.3.1.  Pakalpojuma lietotājs līdz siltumapgādes uzskaites mezgla aprīkošanai ar automātiskās nolasīšanas ierīci, katra mēneša pirmajā datumā nolasa mēraparāta rādījumus, reģistrē tos siltumenerģijas patēriņa un parametru reģistrācijas žurnālā un paziņo Piegādātājam, izmantojot saziņai e-pasta adresi: paterins@mkp.lv. Ja mēneša pirmais datums ir brīvdiena, mēraparātu rādījumu var iesniegt līdz pirmās sekojošās darba dienas beigām.  
2.3.2. Piegādātājs pēc siltumapgādes uzskaites mezgla aprīkošanas ar automātiskās nolasīšanas ierīci. Par mēraparāta aprīkošanu ar automātisko (attālināmi nolasāmo)  rādījumu nolasīšanas ierīci tiek sastādīts akts, ko paraksta Piegādātājs un Pakalpojuma lietotājs. 
2.4. Maksa par siltumapgādes pakalpojumu tiek noteikta saskaņā ar tarifiem, ko normatīvajos aktos noteiktajā kārtībā ir apstiprinājusi Sabiedrisko pakalpojumu regulēšanas komisija, Piegādātājs nodrošina aktuālo siltumapgādes tarifu pieejamību Piegādātāja tīmekļa vietnē www.mkp.lv.
2.5. Pakalpojuma lietotājs ir atbildīgs par mēraparāta plombu neaizskaramību un saglabāšanu un nekavējoties ziņo Piegādātājam par plombu bojājumiem.  
2.6. Ja mēraparāts ir bojāts vai atslēgts un nav uzskaitījis patērētās siltumenerģijas daudzumu pilnu norēķina periodu, kā arī, ja pakalpojuma lietotājs nav paziņojis Piegādātājam mēraparāta rādījumus, patērētās siltumenerģijas daudzumu par laika posmu, kurā mēraparāts  nedarbojās, vai periodu, par kuru nav paziņoti mēraparāta rādījumi, nosaka, pamatojoties uz vidējo patēriņu laika periodā, kad tas darbojās un kas nav mazāks par trim dienām, reizinot ar āra gaisa temperatūras korekcijas koeficientu laika periodā, norēķinam par kuru veic attiecīgu aprēķinu. 
2.7. Šajā Līgumā paredzētie maksājumi tiek veikti uz Piegādātāja rēķina pamata līdz nākamā mēneša beigām, skaitot no rēķina izrakstīšanas datuma. Maksā par pakalpojumu ietilpst rēķina sagatavošana un tā izsniegšana Pakalpojuma lietotājam elektroniskā veidā. Rēķina izsniegšana citā veidā ir pieļaujama pēc Pakalpojuma lietotāja attiecīga rakstiska pieprasījuma saņemšanas par papildu maksu, kas nav zemāka par rēķina sagatavošanas un nosūtīšanas faktiskām izmaksām, kas rodas Piegādātājam. Piegādātājs informē par maksas apmēru par rēķina sagatavošanu Pakalpojuma lietotāja izvēlētā veidā un kārtībā pirms pirmā rēķina nosūtīšanas. 

3. Pušu savstarpējās saistības, pienākumi un atbildība:
3.1. Piegādātājs apņemas:
3.1.1. nodrošināt nepārtrauktu siltumapgādes pakalpojuma sniegšanu līdz piederības  robežai, kura ir norādīta pielikumā Nr.3, ievērojot pakalpojuma sniegšanas parametrus atbilstoši āra gaisa temperatūras grafikam (pielikums Nr.2), nepieļaujot novirzi diennaktī vairāk par +/- 3,0 C grādiem); 
3.1.2. nodrošināt centralizētās siltumapgādes sistēmas ekspluatāciju un uzturēšanu, kas nepieciešama pakalpojuma nepārtrauktai  sniegšanai;
3.1.3. izmantot un attīstīt pakalpojumu sniegšanā efektīvas, ekonomiskas un drošas tehnoloģijas, lai nodrošinātu vides aizsardzību un dabas resursu ilgtspējīgu izmantošanu;
3.1.4. veikt sniegto pakalpojumu uzskaiti, nodrošinot mēraparāta uzstādīšanu, mēraparāta rādījumu nolasīšanu un apstrādi,  laicīgu mēraparātu nomaiņu un verificēšanu pakalpojuma sniegšanas laikā;
3.1.5. normatīvajos aktos noteiktajā kārtībā un gadījumos aprēķināt kompensāciju un iesniegt Pakalpojuma lietotājam rēķinu tās apmaksai;
3.1.6. samaksāt Pakalpojuma lietotājam kompensāciju, ja Piegādātāja vainas dēļ nav piegādāts noteiktais siltumenerģijas daudzums, kompensācijas apmēru nosaka normatīvajos aktos noteiktajā kārtībā;
3.1.7. saskaņot  Pakalpojuma lietotāja apkures sistēmu pieslēgšanas nosacījumus vai īslaicīgas atvienošanas (līdz 5 dienām) laiku 10 dienu laikā pēc Pakalpojuma lietotāja iesnieguma saņemšanas. 
3.2. Pakalpojuma lietotāja pienākumi un tiesības:
3.2.1. ievērot Līgumā noteikto patēriņa režīmu, nepārsniedzot atļauto maksimālo slodzi un siltumnesēja maksimālo caurplūdi;
3.2.2. līgumā noteiktajos termiņos veikt maksājumus;
3.2.3. nodrošināt Piegādātāja pārstāvju piekļūšanu individuālajam siltumpunktam, siltummezglam, siltumapgādes sistēmas daļai Pakalpojuma lietotāja piederības robežā, 
3.2.4. saskaņot ar Piegādātāju siltumapgādes sistēmu pieslēgšanu pēc remonta, kā arī jaunu sistēmu pieslēgšanu;
3.2.5.   uzraudzīt līdz piederības robežai savā īpašuma teritorijā esošās siltumapgādes sistēmas daļas tehnisko stāvokli, ne retāk kā reizi gadā veikt vispārējo pārbaudi, un nekavējoties likvidēt jebkuru bojājumu, kā arī nekavējoties par atklājušos bojājumu informēt Piegādātāju, nepieciešamības gadījumā lūdzot īslaicīgi pārtraukt siltumapgādes pakalpojuma sniegšanu, ja tas var aizkavēt vai radīt šķēršļus avārijas stāvokļa (bojājuma) novēršanai. Pakalpojuma lietotājs tiek informēts, ka šī punkta kārtībā pieprasītā pakalpojuma pārtraukšana un tam sekojoša pakalpojuma atjaunošana ir veicama par Piegādātāja atsevišķi noteikto maksu, kas neietilpst  Līguma 2.3.punktā atrunātajā maksā, kā arī pakalpojuma pārtraukšana var radīt Piegādātājam zaudējumus sakarā ar pakalpojuma nepieejamības radīšanu citiem pakalpojumiem Pakalpojuma lietotājiem, šādā gadījuma Pakalpojuma lietotājs atlīdzina Piegādātājam visus izdevumus, kas tam būs radušies, izpildot Pakalpojuma lietotāja lūgumu šī punkta kārtībā;
3.2.6. informēt Piegādātāju  par siltumapgādes pakalpojuma nepieejamību visos gadījumos, tai skaitā, ja Pakalpojuma lietotājs konstatē bojājuma rašanos ārpus piederības robežas;
3.2.7. maksāt Piegādātājam kompensāciju, ja Pakalpojuma lietotājs pārkāpj normatīvajos aktos noteiktās siltumapgādes pakalpojuma lietošanas prasības;
3.2.8. nodrošināt, ka Pakalpojuma lietotāja siltummezglā ir siltumenerģijas patēriņa un parametru reģistrācijas žurnāls, kurā ne retāk kā 2 reizes mēnesī (obligāti atskaites perioda 15.datumā un nākošā mēneša pēdējā datumā) reģistrē siltumenerģijas patēriņu (MWh), siltumtīklu ūdens caurplūdi (m3), mēraparāta darbības laiku (taimera laiku, h), siltumtīklu un siltumapgādes sistēmu darbības parametrus (temperatūru, spiedienu, slodzi), mēraparāta bojājumus (bojājumu skaitu),  ūdensskaitītāja radījumus, ja pakalpojuma ietvaros tiek nodrošināta karsta ūdens sagatavošana;
3.2.9. nodrošināt  Piegādātāja uzlikto plombu saglabāšanu. Plombu noņemšanu var veikt tikai Piegādātāja norīkots pārstāvis;
3.2.10. iepriekš rakstveidā saskaņot ar Piegādātāju izmaiņas siltummezgla esošajā projektā, t.sk. izmaiņas siltummezgla principiālajā shēmā, ja tiek mainīts ierīču un mēraparātu pieslēgums vai to tehniskie parametri, Latvijas Republikā spēkā esošajos normatīvajos aktos noteiktajā kārtībā un termiņos;
3.2.11. veikt apkures sistēmas pieslēgšanu (uzsākot apkures sezonas), pirms tam  iesniedzot Piegādātājam apliecinājumu par   Pakalpojuma lietotāja piederībā esošo siltumtīklu un siltuma mezgla tehnisko gatavību (t.sk. tehniskā stāvokļa novērtējumu) uzsākt apkures sezonu.
3.3. Piegādātājam ir tiesības, brīdinot trīs dienas iepriekš, pilnīgi vai daļēji pārtraukt siltumenerģijas piegādi Pakalpojuma lietotājam normatīvajos aktos atrunātajos gadījumos. 
3.4.  Ja nekavējoties jānovērš avārija vai bojājumi Piegādātāja siltumapgādes sistēmā, kas padara neiespējamu siltumenerģijas piegādi, Piegādātājam ir tiesības atvienot Pakalpojuma lietotāja siltumapgādes sistēmu un atvienošanas iemeslu paziņot pēc tam, bet ne vēlāk kā nākamajā darba dienā.
3.5. Izdevumus, kas rodas Piegādātājam, pārtraucot un atjaunojot pārtraukto pakalpojumu saistībā ar Pakalpojuma lietotāja pieļauto vainu,  sedz Pakalpojuma lietotājs pirms pakalpojuma atjaunošanas uz atsevišķa Piegādātāja rēķina pamata, tādā pašā kārtībā Piegādātājs sedz  arī zaudējumus, kas Piegādātājam ir radušies sakarā ar Pakalpojuma lietotāja pieļauto pārkāpumu, kura dēļ pakalpojuma sniegšana ir tikusi pārtraukta.. 

4. Līguma termiņš un izbeigšanas kārtība:
4.1. Līgums stājas spēkā ar brīdi, kad to paraksta abas puses un ir spēkā nenoteiktu laiku. 
4.2. Līgumu var izbeigt abām pusēm par to īpaši rakstveidā vienojoties. 
4.3. Līguma izbeigšanas dienā Puses sastāda aktu, kurā fiksē mēraparāta rādījumus Līguma izbeigšanas dienā. Ja Līguma izbeigšanas dienā pakalpojuma sniegšanas tiek pārtraukta,  Līguma 1.1.punktā minētais īpašums tiek atslēgts no Piegādātāja centralizētajiem siltumtīkliem, par to abām pusēm sastādot aktu,. 

5. Privātuma atruna
5.1. Līguma darbības gaitā Piegādātājs no Pakalpojuma lietotāja iegūst personas datus (turpmāk - Dati) un veic to apstrādi. Kārtība, kādā Piegādātājs iegūst, apstrādā un glabā personas datus, ir atrunāta Privātuma politikā, kura ir publiski pieejama Piegādātāja tīmekļa vietnē www.mkp.lv. 
5.2. Parakstot Līgumu, Pakalpojuma lietotājs apliecina, ka ir iepazinies ar Piegādātāja privātuma politiku un piekrīt nodot savus datus Piegādātājam apstrādei saskaņā ar to. Pakalpojuma lietotājs apņemas patstāvīgi sekot līdzi izmaiņām Privātuma politikā un nepieciešamības gadījumā informēt Piegādātāju par atteikumu nodot Datus apstrādei. 

6. Citi noteikumi
6.1. Piegādātājs saziņai ar Pakalpojuma lietotāju izmanto Pakalpojuma lietotāja šajā Līgumā norādīto kontaktinformāciju. Pakalpojuma lietotājs apliecina, ka viņa norādītā kontaktinformācija nodrošina savlaicīgu informācijas saņemšanu visos šajā Līgumā atrunātajos gadījumos. 
6.2. Par rēķinā norādītās summas nesamaksāšanu rēķinā norādītajā termiņā un kārtībā, Pakalpojuma lietotājs maksā Piegādātājam nokavējuma procentus 0.1% no nokavētā maksājuma summas par katru nokavēto dienu. Nokavējuma procenti tiek aprēķināti  līdz nokavētā maksājuma pilnīgai samaksai. Ja Piegādātājs ir sācis aprēķināt nokavējuma procentus, jebkurš Pakalpojuma lietotāja vēlāk veiktais maksājums no sākuma tiek ieskaitīts nokavējuma procentu dzēšanai un tikai pēc tam atlikusī summa, ja tāda ir, tiek novirzīta pamatparāda dzēšanai. 
6.3. Ja Pakalpojuma lietotājs pieļauj Līguma 3.2.3.-3.2.4. un 3.2.8.-3.2.9.apakšpunktu pārkāpumu, Piegādātājs par katru konstatēto gadījumu ir tiesīgs piemērot vienreizēju līgumsodu līdz 100.00 EUR apmērā, izvērtējot pieļautā pārkāpuma smagumu un ietekmi uz Piegādātāja saimniecisko darbību kopumā un sniegtā pakalpojuma kvalitāti.  Par vienu un to pašu (iepriekš konstatētu un noteiktā laikā nenovērstu)  pārkāpumu atkārtotu līgumsodu nepiemēro. Līgumsoda samaksa neatbrīvo Pakalpojuma lietotāju no neizpildītā pienākuma pienācīgas izpildes. Līgumsodu nepiemēro par pārkāpumu, par kuru saskaņā ar normatīvajiem aktiem Piegādātājam ir pienākums aprēķināt kompensāciju. 
6.4. Visus strīdus, nesaskaņas vai domstarpības, kas saistītas ar Līguma nosacījumu izpildi, Puses risina  savstarpēju pārrunu ceļā. Strīdi Līguma sakarā tiek risināti Latvijas Republikas tiesās pēc piekritības un vadoties no Latvijas Republikas normatīvajiem aktiem.
6.5. Līgums sastādīts latviešu valodā divos eksemplāros ar vienādu juridisko spēku, no kuriem viens glabājas pie Pakalpojuma lietotāja otrs pie Piegādātāja. 
6.6. Līgumam ir  trīs pielikumi:
6.6.1. Pielikums Nr.1 – Akts par pakalpojuma uzsākšanas datumu un mēraparāta rādījumiem;
6.6.2. Pielikums Nr.2 – Temperatūras grafiks;
6.6.3. Pielikums Nr.3 - Siltumapgādes sistēmas piederības robežas shēma, atļautās maksimālās siltumslodzes tabula. 


Piegādātājs:							Pakalpojuma lietotājs:
SIA ”Mārupes komunālie pakalpojumi”	                                                     e-pasts:
	  

Dace Šveide ___________________ 				______________________                   		       (paraksts)			                                         (paraksts)
    




























Siltumapgādes līguma pielikums Nr.1

Sabiedrība ar ierobežotu atbildību
Mārupes komunālie pakalpojumi
Viršu iela 6, Tīraine, Mārupes pagasts,  Mārupes novads, LV-2167, tālr. 28670000; 67915279, LV 40103111018, 
LV64 UNLA 0003 0006 09099 SEB Banka 
info@mkp.lv

AKTS 
 
Datums, vieta 


	Lietotājs
	




	Piegādātājs 
	SIA “Mārupes komunālie pakalpojumi”
reģ.Nr.40103111018
Viršu iela 6, Tīraine, Mārupes pag., Mārupes nov. 



	Objekts
	





	Siltumenerģijas skaitītājs 

	Rūpnīcas nr.
	
	

	Tips
	
	

	Telpa
	
	

	Skaitītāja rād.: samaksāts līdz:
	
	

	Kārtējais valsts pārb. gads
	
	

	Plomba 
	
	




LIETOTĀJS IR ATBILDĪGS PAR SKAITĪTĀJA , PLOMBU UN UZLĪMJU SAGLABĀŠANU!


Siltumapgādes līguma pielikums Nr.2
Temperatūras grafiks

Katlu māju - Jūrmalas iela 13E, Piņķi; Skultes iela 12b, Skulte; Viršu iela 23, Tīraine un Liepkalnu iela 3, Mārupe, siltumnesēju temperatūras grafiks uz SIA “Mārupes komunālie pakalpojumi” piederības robežas.

	T 
(āra gaisa temperatūra)
	T1[footnoteRef:1] [1:  T1 – turpgaitas temperatūra (nodrošina Piegādātājs – SIA “Mārupes komunālie pakalpojumi”
] 

	T2[footnoteRef:2] [2:  T2 – atgaitas temperatūra (nodrošina lietotājs)] 


	(+8) – (- 2)
	68,0
	49,0

	0
	70,0
	45,0

	-2
	70,0
	47,0

	-4
	70,0
	49,0

	-5
	70,0
	49,0

	-6
	72,0
	50,1

	-7
	74,6
	51,6

	-8
	76,9
	52,8

	-9
	79,2
	54,1

	-10
	81,4
	55,8

	-11
	83,7
	57,1

	-12
	86,0
	59,0

	-13
	88,3
	60,0

	-14
	90,6
	61,5

	-15
	91,0
	63,0

	-16
	91,5
	64,1

	-17
	91,5
	65,9

	-18
	91,5
	66,9

	-19
	91,5
	67,0

	-20
	91,5
	68,0


[bookmark: _Hlk179366652]
Piezīmes: Ūdens temperatūra siltumtīklu turpgaitas cauruļvadā T1 apkures sezonā tiek regulēta atbilstoši temperatūras grafikam ar novirzi līdz +/- 3.0 C.


Siltumapgādes līguma pielikums Nr.3

Siltumapgādes sistēmas piederības robežas shēma, atļautās maksimālās siltumslodzes tabula

Piederības robežas shēma:

Siltumapgādei pieslēgto objektu saraksts
	Nr.
	Objekts, adrese
	Būvtilpums (m3)
	Apkurināmā platība (m2)
	Vidējais karstā ūdens patēriņš gadā (m3)
	Atļautā maksimālā siltumslodze objektam (MW)

	
	
	
	
	
		





